Ing taun 1625 Pangeran Maurits seda, digêntèni kang rayi Frederik Hendrik kang pinaraban: "Sang Pangrabasèng kutha". Ora lawas pangwasane Frederik banjur kaya raja. Jalaran saka iku para pênggêdhening kutha (Regent) apadene pangrèhing provincie, luwih-luwih provincie Holland, padha kurang sênêng; nanging Sang Frederik iku ora dak mênang kaya Maurits, mulane ora nganti ana pasulayan gêdhe.
